[image: gerbonis saspiests laba kvalitate]      

OGRES  NOVADA  PAŠVALDĪBA
Reģ.Nr.90000024455, Brīvības iela 33, Ogre, Ogres nov., LV-5001
tālrunis 65071160, e-pasts: ogredome@ogresnovads.lv, www.ogresnovads.lv 

	Tiesību akta pase
Izdevējs: Ogres novada pašvaldības dome
Veids: Iekšējais normatīvais akts
Numurs:26/2023
Pieņemts: 21.12.2023.
Stājas spēkā: 01.01.2024.


	Spēkā esošā redakcija

	
Grozījumi:
30.07.2026. iekšējie noteikumi Nr.15/2026 (prot. Nr.10.; 18.) stājas spēkā 30.07.2026
30.05.2024. iekšējie noteikumi Nr.30/2024 (prot. Nr.8.; 16.) stājas spēkā 01.09.2024



APSTIPRINĀTS
ar Ogres novada pašvaldības domes
21.12.2023. sēdes lēmumu
                                                      (protokols Nr.20; 19)

IEKŠĒJIE NOTEIKUMI
Ogrē

2023. gada 21. decembrī							        Nr.26/2023

Kārtība, kādā Ogres novada pašvaldība nosaka pirmsskolas izglītības grupu piepildījumu, pedagogu un skolotāju palīgu amata vienību skaitu, piešķir asistenta pakalpojumu un nosaka pedagogu darba samaksu
(30.07.2026. iekšējo noteikumu Nr.15/2026 redakcijā, kas stājas spēkā 30.07.2026)

Izdoti saskaņā ar Valsts pārvaldes iekārtas likuma 72. panta pirmās daļas 1. punktu, Izglītības likuma 17. panta trešās daļas 3., 6. punktu, 60. panta trešo daļu, Ministru kabineta 2017. gada 22. augusta noteikumu Nr. 501 “Pedagogu profesionālās darbības kvalitātes novērtēšanas organizēšanas kārtība” 12. punktu un Ministru kabineta 2016. gada 5. jūlija noteikumu Nr. 445 „Pedagogu darba samaksas noteikumi” 27.1 un 29.2. punktiem

I. Vispārējie noteikumi
1. Noteikumi nosaka kārtību, kādā Ogres novada pašvaldība (turpmāk – pašvaldība) nosaka pirmsskolas izglītības grupu piepildījumu, pedagogu un skolotāju palīgu amatu vienību skaitu, piešķir pašvaldības finansēta asistenta pakalpojumu izglītības iestādē (turpmāk – asistents) un aprēķina pirmsskolas izglītības pedagogu darba samaksu.
(30.07.2026. iekšējo noteikumu Nr.15/2026 redakcijā, kas stājas spēkā 30.07.2026).
2. Noteikumi piemērojami attiecīgā gada valsts un pašvaldības budžetā apstiprinātā finansējuma ietvaros.
II. Pirmsskolas izglītības grupu piepildījums
3. Izglītojamo skaitu pirmsskolas izglītības grupās nosaka izglītības iestādes vadītājs, ievērojot bērnu vecumu un higiēnas prasības izglītības iestādēm, kas īsteno pirmsskolas izglītības programmas.
4. Izglītojamo skaitu grupā pedagoģiski medicīniskās komisijas atzinumā norādītās programmas īstenošanai nosaka saskaņā ar normatīvajos aktos noteikto kārtību.
5. Pirmsskolas izglītības iestādes vadītājs pirmsskolas izglītojamo skaitu un grupu piepildījumu saskaņo ar Ogres novada Izglītības pārvaldi (turpmāk - pārvalde) līdz katra gada 1. septembrim.
III. Pirmsskolas pedagogu un skolotāju palīgu amatu vienību skaita noteikšana
6. Pedagogu amata vienību skaits tiek noteikts atbilstoši grupu un pirmsskolas izglītojamo skaitam izglītības iestādē, ņemot vērā izglītības iestādes (grupu) darba laiku, īstenotās izglītības programmas un grupu piepildījumu.
7. Pirmsskolas izglītības iestādēs (turpmāk – pirmsskola) un pirmsskolu grupās vispārējās pamatizglītības un vidējās izglītības iestādēs (turpmāk – skola), kas nodrošina pirmsskolas izglītības pakalpojumu 60 stundas nedēļā, nosaka šādu amata vienību skaitu uz vienu grupu:
7.1. pirmsskolas izglītības pedagogiem – 2 likmes uz grupu un skolotāja palīgam – 1 likme uz grupu vai; 
7.2. pirmsskolas izglītības pedagogam – 1 likme uz grupu un skolotāja palīgiem – 2 likmes uz grupu;
7.3. pirmsskolas izglītības mūzikas pedagogiem – ne mazāk kā viena likme uz 150 izglītojamiem;
(30.05.2024. iekšējo noteikumu Nr.30/2024 redakcijā, kas stājas spēkā 01.09.2024).
7.4. pirmsskolas izglītības sporta pedagogiem – ne mazāk kā viena likme uz 225 izglītojamiem;
(30.05.2024. iekšējo noteikumu Nr.30/2024 redakcijā, kas stājas spēkā 01.09.2024).
7.5. pirmsskolas izglītības sporta pedagogiem peldētapmācībā – 0.10 likmes uz grupu izglītojamiem no 3 gadu vecuma;
7.6. latviešu valodas pedagogam pirmsskolas izglītības programmu īstenošanai lingvistiski neviendabīgā vidē – 0.15 likmes uz grupu izglītojamiem no 3 līdz 7 gadiem.
8. Pirmsskolām un skolām, kas pirmsskolas izglītības pakalpojumu nodrošina mazāk nekā 60 stundas nedēļā, tiek noteikts samazināts amata vienību skaits. 
9. Atbalsta personāla amata vienību skaits pašvaldībā tiek noteikts atbilstoši pirmsskolas izglītojamo skaitam izglītības iestādē katra gada 1. septembrī:
9.1. logopēdiem – ne mazāk kā 1 likme uz 100 pirmsskolas izglītojamiem vecumā no 3 līdz 7 gadiem;
9.2. logopēdiem speciālajās pirmsskolas grupās izglītojamiem ar valodas vai jauktiem attīstības traucējumiem – 1 likme uz grupu;
9.3. izglītības psihologiem – 1 likme uz 400 pirmsskolas izglītojamiem;
9.4. speciālajiem pedagogiem -  līdz 1 likmei uz 200 pirmsskolas izglītojamiem vecumā no 3 līdz 7 gadiem;
9.5. speciālajiem pedagogiem speciālās pirmsskolas izglītības programmās izglītojamiem ar garīgās attīstības traucējumiem un speciālās pirmsskolas izglītības programmās izglītojamajiem ar smagiem garīgās attīstības traucējumiem vai vairākiem smagiem attīstības traucējumiem, kuri iekļauti vispārējās pirmsskolas izglītības programmā - 1 likme uz 10 izglītojamiem vecumā no 3 līdz 7 gadiem;
9.6. speciālajiem pedagogiem pirmsskolas grupās izglītojamiem ar jauktiem attīstības traucējumiem un pirmsskolas grupās izglītojamiem ar smagiem garīgās attīstības traucējumiem vai vairākiem smagiem attīstības traucējumiem  – 1 likme uz grupu.
9.1   Izglītības iestādes vadītājam ir tiesības, saskaņojot ar Izglītības pārvaldi, piešķirt pirmsskolas izglītojamajam asistenta pakalpojumu šādos gadījumos:
[bookmark: _heading=h.d8iyrc1yzwbx]9.11. pirmsskolas izglītojamajiem līdz 5 gadu vecumam ar Veselības un darbspēju ekspertīzes ārstu valsts komisijas (turpmāk – VDEĀVK) atzinumu par  īpašas kopšanas nepieciešamību;
9.12. pirmsskolas izglītojamajiem, kuram nav VDEĀVK atzinuma par īpašas kopšanas nepieciešamību, bet ir saņemts pašvaldības pedagoģiski medicīniskās komisijas atzinums ar ieteikumu par nepieciešamajiem atbalsta pasākumiem, tostarp to, ka bērnam izglītības iestādē ir nepieciešams asistents, vai ABA jomas speciālista atzinums ar ieteikumu (pēc bērna novērošanas grupā) par nepieciešamajiem atbalsta pasākumiem, tostarp to, ka bērnam izglītības iestādē ir nepieciešams asistents.
(30.07.2026. iekšējo noteikumu Nr.15/2026 redakcijā, kas stājas spēkā 30.07.2026).
10. Pirmsskolu pedagogiem un atbalsta personālam speciālajās pirmsskolas grupās tiek noteikta piemaksa par darbu īpašos apstākļos saskaņā ar Ministru kabineta noteikumiem par pedagogu darba samaksu.
11. Izglītības iestādes vadītājam ir tiesības mainīt logopēda, izglītības psihologa vai speciālā pedagoga likmi, nepārsniedzot atbalsta personālam noteikto likmju kopskaitu, un saskaņojot to ar pārvaldi.
12. Pārvalde šim mērķim paredzēto pašvaldības budžeta līdzekļu ietvaros var noteikt papildu pedagogu amata vienības citām pirmsskolas izglītības programmu īstenošanas vajadzībām.
13. Pirmsskolas izglītības metodiķu amata vienību skaitu nosaka izglītības iestādes vadītājs, saskaņojot to ar pārvaldi.
14. Pirmsskolas vadītāja vietnieku amata vienību skaitu nosaka atbilstoši pirmsskolas grupu skaitam iestādē: 
14.1. 0,5 amata vienības, ja pirmsskolā ir ne vairāk kā piecas pirmsskolas grupas;
14.2. 1 amata vienība, ja pirmsskolā ir sešas vai vairāk pirmsskolas grupas.
IV. Pirmsskolas pedagogu darba samaksas noteikšana
15. Pirmsskolas izglītības iestāžu vadītāju mēneša darba algas likmi nosaka saskaņā ar pašvaldībā spēkā esošiem iekšējiem noteikumiem vai lēmumiem par  pašvaldības izglītības iestāžu vadītāju mēneša darba algas likmes noteikšanu.
16. Pirmsskolu vadītāju vietnieku un pirmsskolas izglītības metodiķu darba algas likmi nosaka izglītības iestādes vadītājs, saskaņojot to ar pārvaldi, veicot tarifikāciju Valsts izglītības informācijas sistēmā (turpmāk - VIIS)  atbilstoši normatīvajiem aktiem.
17. Pirmsskolas pedagogu mēneša darba algas likmi nosaka izglītības iestādes vadītājs saskaņā ar šo kārtību un iestādei piešķirtajiem finanšu līdzekļiem pedagogu darba samaksai, veicot tarifikāciju VIIS atbilstoši normatīvajiem aktiem.
18. Pirmsskolas izglītības pedagogu darba samaksu noteikumu 7.2. punktā minētajā gadījumā nosaka izglītības iestādes vadītājs, saskaņojot to ar pārvaldi.
19. Izglītības iestādes vadītājs nosaka piemaksu pedagogam par iegūto profesionālās darbības kvalitātes pakāpi šādā apmērā no Ministru kabineta noteikumos noteiktās pedagogu zemākās mēneša darba algas likmes:
19.1. 3%, ja pedagogs ieguvis 1. kvalitātes pakāpi;
19.2. 6%, ja pedagogs ieguvis 2. kvalitātes pakāpi;
19.3. 9%, ja pedagogs ieguvis 3. kvalitātes pakāpi.
20. Piemaksu pedagogam par iegūto profesionālās darbības kvalitātes pakāpi nosaka proporcionāli pedagoga  darba slodzei.
21. Pašvaldības piešķirtā finansējuma ietvaros izglītības iestādes vadītājs pirmsskolas izglītības pedagogiem var noteikt piemaksu par papildu veikto pedagoģisko darbu saskaņā ar spēkā esošajiem normatīvajiem aktiem un izglītības iestādē apstiprināto kārtību. 
22. Pirmsskolas izglītības pedagogam par darbu ar izglītojamiem ar garīgās attīstības traucējumiem un ar smagiem garīgās attīstības traucējumiem vai vairākiem smagiem attīstības traucējumiem var noteikt piemaksu 5 % apmērā no pedagogam noteiktās algas. 
23. Pedagogu darba algas likme un piemaksu apmērs tiek noteikts līdz veseliem skaitļiem, veicot aritmētisko noapaļošanu.
24. Pedagoģisko darbinieku tarifikācijas tiek saskaņotas  ar pārvaldi.
V. [bookmark: _GoBack]Noslēguma jautājumi
25. Šie noteikumi stājas spēkā 2024. gada 1. janvārī.
26. Atzīt par spēku zaudējušiem Ogres novada pašvaldības domes 2021. gada 9. septembra iekšējos noteikumus Nr. 51/2021 “Kārtība, kādā Ogres novada pašvaldība nosaka pirmsskolas izglītības grupu piepildījumu, pedagogu un skolotāju palīgu amatu vienību skaitu un pedagogu darba samaksu” (apstiprināti ar Ogres novada pašvaldības domes 2021. gada 9. septembra ārkārtas sēdes lēmumu (protokols Nr. 8; 6).


Domes priekšsēdētājs							     E. Helmanis

